

**SZÜLŐI TÁJÉKOZTATÓ**

**ÁLTALÁNOS SZERZŐDÉSI FELTÉTELEK**

**2025 / 2026**

Tanulóházunk a gyermekek felzárkóztatását, tehetséggondozását, fejlesztését, egyéni- és csoportos formában szervezi meg. Ezek időtartama változó, díjazásuk eltérő. Vannak foglalkozások, melyeken több szakember is jelen van egy időben. Pedagógusaink, foglalkozásvezetőink minden esetben konzultálnak egymással, ha azt a gyermek érdeke megkívánja, és szorosan együttműködnek a kitűzött cél érdekében. Észrevételeinkről, tapasztalatainkról természetesen a szülőket is tájékoztatjuk. Amennyiben igénylik - megbeszélést követően - teszünk javaslatot, segítünk megoldást találni.

Megköszönjük, ha a szülők is bizalommal fordulnak hozzánk, hiszen mindannyiunk célja a gyermek fejlődése, jóléte.

* **Logopédia**

Időtartama 30 perc

egyéni foglalkozás 7.200.- / alkalom, havidíjként egy összegben fizetve.

* **Fejlesztések:**

egyéni foglalkozás 8.750.- / alkalom, havidíjként egy összegben fizetve.

* **Tantárgyi korrepetálás**

Időtartama 60 perc

* egyéni óra: 7.700.- / alkalom, havidíjként egy összegben fizetve.
* páros óra: 5.650.- / alkalom, havidíjként egy összegben fizetve.
* csoportos óra 3-5 fő: 5.150.- / alkalom, havidíjként egy összegben fizetve.
* SOS óra 10.000.- / alkalom
* **Homloklebeny tréning**

Csoportos foglalkozás egy éven át heti 1x 55 perc

6.400.- / alkalom havidíjként egy összegben fizetve.

* **Okosakk**

Csoportos foglalkozás heti 1x 60 perc

csoportos óra 3-5 fő: 5.150.- / alkalom, havidíjként egy összegben fizetve.

* **Vizsgálatok, vélemények**
* **Iskolaérettségi mérés**  kb. 60 perc + 30 perc szülői konzultáció 20.500.- Ft
* **Mozgásterápia felmérések** kb. 60 perc + 30 perc szülői konzultáció 20.500.- Ft
* **Tanulási részképesség-vizsgálatok**

(olvasási, anyanyelvi, írás-, matematikai képességek)

* 2 órás (90 perc) vizsgálat részképesség-területtől függően + 30 perc szülői konzultáció: 25.500.- Ft
* 3 órás (135 perc) vizsgálat részképesség-területtől függően + 45 perc szülői konzultáció 27.500.- Ft
* szülői konzultáció (60 perc) 6.500.- Ft

**Írásos vélemény 6.500.- Ft**

**Hiányzás:**

**A szülő vállalja, hogy a gyermek hiányzását 24 órát, de legkésőbb a foglalkozást megelőző nap este 18:00 óráig e-mailben jelzi**. **Lemondás hiánya esetén az óradíj 100%-a fizetendő.**

A csoportos foglalkozásnál a hiányzott óra anyagát a következő alkalommal átadjuk a gyermeknek.

Csoportos-, ill. páros foglalkozás esetén ebben az esetben az előzetesen megbeszélt óradíj 50 %-a csoporttagsági díjként kerül beszámításra.

Egyéni óra esetén a befizetett díj jóváíródik a következő befizetés alkalmával.

**Befizetés**:

Hűségkártya tulajdonosoknak kedvezményt biztosítunk, a kártyán megadott feltételek szerint. A díj a helyszínen, a hónap első teljes hetén, havi díj formájában előre fizetendő. Az esetleges hiányzások jóváírása a lemondási feltételek betartása esetén a következő havi befizetésnél íródik jóvá.

**Felelősségvállalás:**

Amennyiben a gyermek magatartásával gondok vannak, ill. nem integrálható csoportban, azt jelezzük a szülő felé, próbálunk együttműködve megoldást találni, de ha ellehetetleníti a csoport működését, a gyermek a foglalkozásokat továbbiakban nem látogathatja, ill. egyeztetés után egyéni foglalkozás keretében jár tovább . Ez esetben a befizetett havidíjat, (fennmaradó részt) nem áll módunkban visszatéríteni.

Kérjük, a gyermekek értékes játékokat a foglalkozásokra ne hozzanak magukkal! A gyermekek saját játékaiért felelősséget vállalni nem tudunk.

A gyermekek által a Bölcs Bagoly Tanulóház és Gyermekközpont tárgyi eszközeiben (kinti és benti) okozott kárt a szülő köteles megtéríteni.

Tisztelettel kérjük a szülőket, ha bármilyen észrevételük, problémájuk, megoldandó kérdésük van, haladéktalanul vegyék fel velünk a kapcsolatot! Biztosak vagyunk benne, hogy a megfelelő kommunikációval minden helyzetre találunk megoldást. Segíteni csak akkor tudunk, ha tudjuk, hogy miben. A jó kapcsolat és bizalmi kör kialakítása kiemelkedően fontos számunkra!